|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

Αρ. Πρωτ. 9530 Αθήνα, 23/11/2022

**ΔΕΛΤΙΟ ΤΥΠΟΥ**

**Φτάνει πια!**

Το Εργατικό Κέντρο Αθήνας καλεί την κυβέρνηση να ανοίξει τα μάτια της, να δει τι συμβαίνει στην ελληνική πραγματικότητα και να βάλει ένα τέλος στον εμπαιγμό των πολιτών.

Η ενεργειακή ακρίβεια και το «ασήκωτο» καλάθι του νοικοκυριού προμηνύουν δύσκολο χειμώνα για τα ευάλωτα λαϊκά νοικοκυριά που έχουν να αντιμετωπίσουν και την απειλή των πλειστηριασμών της πρώτης κατοικίας.

Κυβερνητικοί φορείς και ηλεκτρονικές πλατφόρμες με μεγαλεπίβολες προσδοκίες που δημιουργήθηκαν για δήθεν προστασία της πρώτης κατοικίας των ευάλωτων δανειοληπτών, υπονομεύονται από τον πτωχευτικό κώδικα που η ίδια κυβέρνηση ψήφισε.

Το ΕΚΑ απαιτεί να επανέλθει η προστασία της πρώτης κατοικίας καθώς είναι επιβεβλημένη προκειμένου να επιβιώσουν τα λαϊκά νοικοκυριά. Σε καμία περίπτωση δεν είναι… επιζήμια για την οικονομία. Η οικονομία καταστρέφεται από την μη λήψη ουσιαστικών μέτρων από την κυβέρνηση για την ενίσχυση της εργασίας και της ανταγωνιστικότητας.

**Το Δ.Σ.**